Antonio da Sangallo den yngre

Antonio da Sangallo den yngre (født 12. april 1484 i Firenze, død 3. august 1546 i Roma) var en italiensk arkitekt i renessansen. Da Sangallos byggverk presenterer høyrenessansens ypperste stil og viser allerede ansatsene til tidligbarokken. Hans planer for Palazzo Farnese konsiperte dette som det første bypalass med en en-akses gestalt.

 Liv og virke 
 Bakgrunn 
Antonio da Sangallo stammet fra en berømt arkitektfamilie. Han var nevø til Antonio da Sangallo den eldre og til Giuliano da Sangallo.

 Arkitekt 
I 1503 fulgte han med Giuliano da Sangallo til Roma, hvor han senere skulle nyte en rekke pavers gunst. Han var til å begynne med en medarbeider til Raffael og Donato Bramante, som brukte ham til utformingen av kuppelpillarene til Peterskirken i Roma. Bramante gav Sangallo en rekke stadig mer krevende prosjekter der det bare forelå ideskisser, og de kunne Sangallo så fullføre. Etterhvert fikk Sangallo også ansvaret for Passetto di Borgo mellom de pavelige boliger og Castel Sant'Angelo. Dette prosjektet ble imidlertid aldri sluttført, nen det gav ikke desto mindre Sangallo et vedvarende godt renomme som arkitekt.Vasari, Le vite ("Lives", 124).

I 1514 påbegynte Antonio da Sangallo den yngre Palazzo Farnese i Roma, som er hans mest kjente byggverk.  Utformingen av dets indre gårdsrom teller blant de mest berømte perstasjoner innen den italienske renessansearkitektur.Damals. Das aktuelle Geschichtsmagazin. Jg. 28, Nr. 8, 1996, S. 54.

På 1540-tallet var han sjefsarkitekt for oppføringen av Peterskirken. Han presenterte noen djerve planer for utformningen, men disse ble forlatt av hans etterfølger, Michelangelo.

Kirken Santa Maria di Loreto befinner seg ved Trajans forum. Den nedre delen av kirkebygget ble tegnet av Sangallo på 1520-tallet. Ut ifra de bevarte tegningene har forskere kunnet fastslå at Sangallo var inspirert av en opprinnelig idé av Bramante.Gallo, Luigi & Giovannetti, Simonetta, ”Santa Maria di Loreto”, Roma sacra n. 3 (1995). Napoli: Elio de Rosa editore 1995. ISSN 1126-6546

 Referanser 

 Kilder 
 Wittkower, Rudolf, Art and architecture in Italy 1600-1750. 6 ed. New Haven: Yale University Press 1999. ISBN 0-300-07890-0

 Eksterne lenker 

 Bidrag i Great Buildings 

Kategori:Italienske arkitekter
Kategori:Personer fra Firenze